Eelnõu

Eelnõu esitaja: Laeva Vallavalitsus

Eelnõu koostaja: finantsjuht-peatraamatupidaja Ulvi Viilvere

**LAEVA VALLAVOLIKOGU**

**O T S U S**

Laeva 03.05.2016 nr

**Loa andmine rahaliste kohustuste võtmiseks ja riigihanke välja kuulutamiseks**

Võttes aluses kohaliku omavalitsuse korralduse seaduse § 22 lõike 1 punkti 8 ja kohaliku omavalitsuse üksuse finantsjuhtimise seaduse § 38 lõike 1punkti 1 Laeva Vallavolikogu otsustab:

1. Lubada Laeva Vallavalitsusel võtta laenu Väänikvere tee 7 paikneva eluhoone rekonstrueerimiseks Laeva sotsiaalmajaks summas kuni 345 000 eurot tähtajaga 10 aastat.
2. Lubada Laeva Vallavalitsusel korraldada laenu võtmiseks riigihange.
3. Volitada Laeva vallavanemat Koit Prants` u sõlmima laenuleping.
4. Otsus jõustub teatavakstegemisest.
5. Käesolevat otsust on võimalik vaidlustada 30 päeva jooksul haldusakti teatavakstegemisest, esitades vaide Laeva Vallavolikogule haldusmenetluse seaduses sätestatud korras või kaebuse Tartu Halduskohtusse halduskohtumenetluse seadustikus sätestatud korras,

/allkirjastatud digitaalselt/

Külli Suvi

vallavolikogu esimees

**Seletuskiri**

**otsuse eelnõule „Loa andmine rahaliste kohustuste võtmiseks ja riigihanke välja kuulutamiseks“**

**Sissejuhatus**

Laeva Vallavolikogu 01.03.2016 otsusega nr 111 anti Laeva Vallavalitsusele luba korraldada avatud hankemenetlusega riigihange nimetusega „Väänikvere tee 7 paikneva eluhoone rekonstrueerimine Laeva sotsiaalmajaks“.

Riigihanke teade avaldati riigihangete registris. Pakkumuste esitamise tähtajaks 07.04.2016. a kell 12:00 oli laekunud 4 pakkumust. Pakkumuse esitasid AS Eviko, AS Lähte Ehitus, OÜ Forstal, OÜ BauEst.

Pakkumuste maksumused olid järgmised:

1. AS Eviko (registrikood 10321432) – maksumus käibemaksuta 393 400,00 eurot, maksumus käibemaksuga 472 08,00 eurot;
2. Lähte Ehitus AS (registrikood 10050861) - maksumus käibemaksuta 380 974,16 eurot, maksumus käibemaksuga 457 168,99 eurot;
3. OÜ Forstal (registrikood 10705015) maksumus käibemaksuta 278 009,00 eurot, maksumus käibemaksuga 333 610.80 eurot;
4. OÜ BauEst (registrikood 11220064) maksumus käibemaksuta 479 697,00 eurot, maksumus käibemaksuga 575 636,40 eurot.

Laeva Vallavalitsuse 13.03.2015 korraldusega nr 37 moodustatud vallavarakomisjon esitas vallavalitsusele taotleja kvalifitseerimiseks ja pakkumuste vastavaks tunnistamiseks 08.04.2016. a koostatud hanke avamise protokolli nr 1, kvalifitseerimise protokolli nr 2, vastavaks tunnistamise protokolli nr 3.

Laeva Vallavalitsuse 15.04.2016 korraldusega nr 36 kvalifitseeriti ning tunnistati vastavaks kõik avatud hankemenetlusega riigihankel nimetusega „Väänikvere tee 7 paikneva eluhoone rekonstrueerimine Laeva sotsiaalmajaks“ osalenud pakkujate pakkumused.

Väänikvere tee 7 paikneva eluhoone rekonstrueerimine Laeva sotsiaalmajaks omanikujärelevalve maksumuseks käibemaksuta on 8 900.00 eurot, maksumus koos käibemaksuga 10 680.00 eurot. Omanikujärelevalve teostajaks on OÜ Keskkonnaprojekt.

**Eelnõu eesmärk**

Eelnõu eesmärk on lubada Laeva Vallavalitusel korraldada laenu võtmiseks riigihange. Laenu võtmine on vajalik 2016. aastaks kavandatud investeeringute tegemiseks, sh Väänikvere tee 7 paikneva eluhoone rekonstrueerimiseks Laeva sotsiaalmajaks.

## Eelnõu juriidiline alus

**Kohaliku omavalitsuse korralduse seadus**

**§ 22.** **Volikogu pädevus**

 (1) Volikogu ainupädevusse kuulub järgmiste küsimuste otsustamine:

8) laenude võtmine, võlakirjade emiteerimine, kapitalirendi- ja faktooringukohustuste võtmine, kohustuste võtmine kontsessioonikokkulepete alusel, kohaliku omavalitsuse üksuse finantsjuhtimise seaduse § 34 lõikes 7 nimetatud rendikohustuste võtmine, muude tulevikus raha väljamaksmist nõudvate pikaajaliste kohustuste võtmine ning piirmäära kehtestamine rahavoogude juhtimiseks võetavale laenule;

**Kohaliku omavalitsuse üksuse finantsjuhtimise seadus**

**§ 38.** **Kohustuste võtmisele esitatavad nõuded**

 (1) Kohaliku omavalitsuse üksus võib võtta laenu, emiteerida võlakirju, võtta kapitalirendi- ja faktooringukohustusi ning kohustusi teenuste kontsessioonikokkulepete alusel:
 1) investeeringuteks;

Laenu võtmine on 2016 aasta eelarves investeeringute tegemiseks.

Vallavalitsus arutas käesolevat eelnõud 20.04.2016. a istungil ja otsustas selle suunata volikokku. Laeva Vallavolikogu majanduskomisjon, haridus- ja kultuurikomisjon ja vallakodanikukomisjon arutasid eelnõud 26.04.2016 toimunud koosolekul ning otsustasid selle suunata volikokku.